《次韵寄和桂德山明府偶然作 其一》
清代·杨维屏

年丰民气乐，讼简吏事间。曝北短檐下，时见屋上山。

为乐当及时，遑念饱与温。韩诗二三策，往往造孔颜。

开帙未敢窥，先自正衣冠。老胥抱牍至，废卷为不欢。

何由乞彼苍，置我三古间。

作者简介：杨维屏，字翠岩，侯官人。道光乙未举人，官中卫知县。有《云悦山房偶存稿》。